CELEX: 31962D0403(01)
Language: ro
Date: 1962-03-21 00:00:00
Title: Decizia Consiliului de instituire a unei proceduri de examinare și consultare prealabilă privind anumite acte cu putere de lege și acte administrative preconizate de statele membre în domeniul transporturilor

07/Volumul 01
            
            
               RO
            
            
               Jurnalul Ofícial al Uniunii Europene
            
            
               8
            
         31962D0403(01)
   
               P 023/720
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA CONSILIULUI
   
   de instituire a unei proceduri de examinare și consultare prealabilă privind anumite acte cu putere de lege și acte administrative preconizate de statele membre în domeniul transporturilor
   CONSILIUL COMUNITĂȚII ECONOMICE EUROPENE,
   având în vedere dispozițiile din Tratatul de instituire a Comunității Economice Europene, în special articolul 75,
   având în vedere propunerea Comisiei,
   în urma consultării Comitetului Economic și Social și a Parlamentului European,
   întrucât, în vederea realizării obiectivelor din tratat în cadrul unei politici comune a transporturilor, se impune instituirea unei proceduri de examinare și consultare prealabilă privind anumite acte cu putere de lege și acte administrative preconizate de statele membre în domeniul transporturilor;
   întrucât o astfel de procedură este o măsură utilă pentru facilitarea unei colaborări strânse între statele membre și Comisie în vederea atingerii obiectivelor tratatului și a evitării, în viitor, a unei dezvoltări divergente a politicilor statelor membre în domeniul transporturilor;
   întrucât o astfel de procedură este de natură să faciliteze și instaurarea treptată a politicii comune de transport,
   ADOPTĂ PREZENTA DECIZIE:
   Articolul 1
   Când un stat membru are intenția de a introduce, în domeniul transportului feroviar, rutier sau pe căi navigabile, acte cu putere de lege și acte administrative care pot să intervină substanțial în realizarea politicii comune de transport, statul respectiv anunță Comisia, în timp util și în scris, informând totodată și celelalte state membre cu privire la acest lucru.
   Articolul 2
   (1)   Comisia transmite statului membru un aviz sau o recomandare într-un termen de treizeci de zile de la primirea comunicării menționate la articolul 1; totodată, aduce acest lucru la cunoștința celorlalte state membre.
   (2)   Fiecare stat membru poate prezenta Comisiei observațiile sale cu privire la dispozițiile în cauză, comunicându-le, totodată, și celorlalte state membre.
   (3)   La cererea unui stat membru sau în cazul în care Comisia consideră că este oportun, aceasta procedează la consultarea tuturor statelor membre cu privire la dispozițiile în cauză. Această consultare poate interveni a posteriori într-un termen de treizeci de zile în cazul prevăzut la alineatul (4).
   (4)   La cererea statului membru, Comisia poate să reducă termenul stabilit la alineatul (1) sau, cu acordul acestuia, poate să îl prelungească. Termenul trebuie să se reducă la zece zile dacă statul membru declară că dispozițiile pe care își propune să le introducă au caracter de urgență. În cazul reducerii sau prelungirii acestui termen, Comisia informează statele membre cu privire la acest lucru.
   (5)   Statul membru nu pune în aplicare dispozițiile în cauză decât la expirarea termenului prevăzut la alineatul (1) sau (4) ori după ce Comisia și-a formulat avizul sau recomandarea, cu excepția cazurilor de extremă urgență care necesită intervenția imediată a statului membru. În acest caz, statul membru informează de îndată Comisia, iar procedura prevăzută de prezentul articol se efectuează a posteriori în termen de treizeci de zile de la primirea acestei informații.
   Articolul 3
   Prezenta decizie se adresează statelor membre.
   
      Adoptată la Bruxelles, 21 martie 1962.
      
         
            Pentru Consiliu
         
         
            Președintele
         
         M. COUVE de MURVILLE